JMART ออกหุ้นกู้ 2 ชุด ชูดอกเบี้ยสูง 4.55% ขายทั่วไป-สถาบัน เปิดจอง 25-27 ต.ค.นี้
JMART ออกหุ้นกู้ 2 ชุด อายุ 3-4 ปี ชูอัตราดอกเบี้ยคงที่ 4.00-4.55% ต่อปี ขายทั่วไป-สถาบัน เปิดจองวันที่ 25-27 ต.ค.65 ขณะที่ “ทริสเรสติ้ง” ยังคงอันดับน่าเชื่อถือของหุ้นกู้ "BBB" แนวโน้ม "Stable"
JMART ออกหุ้นกู้ 2 ชุด ชูดอกเบี้ยคงที่ 4.00-4.55% ขายทั่วไป-สถาบัน เปิดจองวันที่ 25-27 ต.ค.65
9 ก.ย. 2565

บริษัท เจ มาร์ท จำกัด (มหาชน) หรือ JMART ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ระยะยาว ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ 2 ชุด ดังนี้
ชุดที่ 1 ครบกำหนดไถ่ถอนปี พ.ศ. 2568 อายุ 3 ปี อัตราดอกเบี้ยคงที่ 4.00-4.25% ต่อปี ชำระดอกเบี้ยทุกๆ 3 เดือน ตลอดอายุหุ้นกู้ มูลค่าที่ตราไว้หน่วยละ 1,000 บาท ราคาที่เสนอขายหน่วยละ 1,000 บาท
ชุดที่ 2 ครบกำหนดไถ่ถอนปี พ.ศ. 2569 อายุ 4 ปี อัตราดอกเบี้ยคงที่ 4.30-4.55% ต่อปี ชำระดอกเบี้ยทุกๆ 3 เดือน ตลอดอายุหุ้นกู้ มูลค่าที่ตราไว้หน่วยละ 1,000 บาท ราคาที่เสนอขายหน่วยละ 1,000 บาท
โดยบริษัทจะจำหน่ายหุ้นกู้ดังกล่าวให้แก่ผู้ลงทุนทั่วไปและสถาบัน ในช่วงวันที่ 25-27 ตุลาคม 2565 ผ่านผู้จัดการการจัดจำหน่ายหุ้นกู้ ได้แก่ ธนาคารกสิกรไทย, ธนาคาร ซีไอเอ็มบี ไทย, บล.เอเซีย พลัส,  บล.เกียรตินาคินภัทร, บล.โนมูระ พัฒนสิน, บล.เมอร์ชั่น พาร์ทเนอร์, บล.เมย์แบงก์ (ประเทศไทย) ยังคงอันดับความน่าเชื่อถือของหุ้นกู้ “BBB” แนวโน้ม “Stable” โดยบริษัท ทริสเรทติ้ง จำกัด เมื่อวันที่ 7 กันยายน 2565